Athens Music Week

Το Athens Music Week είναι ένα ετήσιο διεθνές μουσικό φεστιβάλ και συνέδριο που πραγματοποιείται κάθε χρόνο στην Αθήνα. Στις δράσεις του περιλαμβάνονται ομιλίες, παρουσιάσεις, εργαστήρια και συναυλίες. Απευθύνεται σε νέους ή ανερχομένους καλλιτέχνες και σε επαγγελματίες από τους χώρους της μουσικής, των πολιτιστικών και δημιουργικών Βιομηχανιών όπως promoters, managers καλλιτεχνών, στελέχη πολιτιστικών χώρων και ιδρυμάτων, εταιριών, δικτύων και οργανισμών, τεχνικούς εικόνας και ήχου, new media specialists, ραδιοφωνικούς παραγωγούς, ηχολήπτες, μουσικούς παραγωγούς, ακαδημαϊκούς καθώς και σε κοινό από διάφορες χώρες.

 Πλαίσιο 
To Athens Music Week ιδρύθηκε το 2018 και διοργανώθηκε για πρώτη φορά το 2019 , από τον Georges Perot, ιδρυτή της Αστικής Μη-Κερδοσκοπικής Εταιρείας Μουσικές Εκδηλώσεις Συντονισμός Οργάνωση (MESO Events), με αφoρμή τα 20 χρόνια της Ευρωπαϊκής Γιορτής της Μουσικής στην Ελλάδα. 

Βασικές αξίες της διοργάνωσης είναι η δεκτικότητα, η δημιουργικότητα, η ισότητα και το ομαδικό πνεύμα. Στοχεύει: στη διεθνή προώθηση της εγχώριας μουσικής, στην ανάδειξη και εξερεύνηση του συγχρόνου αστικού τρόπου ζωής στην Ελλάδα, στην ανταλλαγή τεχνογνωσίας και στην ανάπτυξη καινοτομιών. 

Η πρώτη διοργάνωση έγινε με τη συμμετοχή καλλιτεχνών και επαγγελματιών όπως δημοσιογράφοι και παραγωγοί από διάφορες χώρες και περιλάμβανε μουσικά events,ομιλίες και σεμινάρια σε περιοχές του Δήμου Αθηναίων. Λόγω των συνθηκών που προέκυψαν εξαιτίας της Πανδημίας του COVID-19 τo 2020 πραγματοποιήθηκε με τη μορφή ιντερνετικών και φυσικών εκδηλώσεων (ομιλίες, webinars, παρουσιάσεις κα), τη συμμετοχή 50 ομιλητών και 28 καλλιτεχνών και με θεματολογία σχετική με προκλήσεις που αντιμετώπιζε η μουσική βιομηχανία την εποχή του κορωνοϊού.

Το 2021 το Athens Music Week εστίασε κυρίως στις σχέσεις της μουσικής βιομηχανίας με τους τομείς της τεχνολογίας και του διαδικτύου μέσα από παρουσιάσεις, webinars και εργαστήρια με ομιλητές από διάφορους κλάδους όπως επίσης και συναυλία με τη συμμετοχή ανερχόμενων Ελλήνων και ξένων καλλιτεχνών από διαφορετικά μουσικά είδη.

Το 2022, έπειτα από δύο χρόνια παρουσίας σε phygital μορφή, το Athens Music Week (AMW) πραγματοποιήθηκε από τις 22 έως τις 24 Ιουνίου στην Τεχνόπολη Δήμου Αθηναίων με ένα τριήμερο με 60 διαφορετικές δράσεις που συμπεριλάμβανε showcase συναυλίες, συζητήσεις, εργαστήρια, πάρτι και φυσικά το Live stage στην κεντρική σκηνή της Τεχνόπολης!

To 2023, για 5η χρονιά το Athens Music Week διοργανώθηκε από τις 29 Μαΐου έως τη 1 Ιουνίου 2023, με ένα πρόγραμμα με συνολικά 42 πάνελ συζητήσεων, παρουσιάσεις, roundtables και ομιλίες με την συμμετοχή 130 ομιλητών από 29 χώρες, 13 workshops, και παρουσίασε 32 συναυλίες. Οι ζωντανές μουσικές εκδηλώσεις ξεκίνησαν με ένα opening party στο Great Bear Rooftop, και συνεχιστήκαν για 2 βραδιές στο Boiler, Crust και Six d.o.g.s. Το πρόγραμμα έκλεισε με φεστιβαλικό live show στην Κεντρική Σκηνή της Τεχνόπολης.

Για την 6η χρονιά, το Athens Music Week (AMW2024) παρουσίασε ένα τετραήμερο γεμάτο εκδηλώσεις σε διάφορους εμβληματικούς χώρους της πόλης με  την συμμετοχή 160 ομιλητών από 26 χώρες, σε ένα πρόγραμμα που περιλάμβανε 56 πάνελ, παρουσιάσεις και ομιλίες, 13 εργαστήρια, 5 δεξιώσεις και 2 εκθέσεις, πάρτι και, φυσικά, πολλές συναυλίες και showcases  42 καλλιτεχνών από την τοπική και διεθνή σκηνή!

Ανάμεσα στους εκατοντάδες προσκεκλημένους ομιλητές και καλλιτέχνες που έχουν συμμετάσχει στη διοργάνωση του Athens Music Week έως το 2024 αναφέρονται οι καλεσμένοι ομιλητές Eric Burdon, Shabaka Hutchings, Michael Petychakis, Negros tou Moria, Δήμητρα Γαλάνη, Υvan Boudillet, Chris Cooke, Κατερίνα Ευαγγελάτου, Jake Beaumont-Nesbitt, Marina Satti, Νικόλαος Γιατρομανωλάκης, Melanie Parejo, Πάνος Μουζουράκης, Ίαν Στρατής και οι καλλιτέχνες Alkyone, AMKA, Fundracar, Saske, Hey! Douglas (TR), Good Job Nicky, Rammenos Assos, La Chica (FR), Christos Kalkanis, Zulu 3.4 (MK), Baildsa, Puuluup (EE), Θραξ Πανκ, Funkorporation (RO), Nalyssa Green, Pink Vanity, Μαρία Παπαγεωργίου, ΖΕΝ (Barrice), Babo Koro, Παιδί Τραύμα κ.α.

 Διοργανώσεις 
 17–23 Ιουνίου 2019: 1st Edition
 16–21 Ιουνίου 2020: Phygital Edition
 22–26 Ιουνίου 2021: Hybrid Edition
 22-24 Ιουνίου 2022: Live Edition
 29 Μάϊου - 01 Ιουνίου 2023: 5th Edition
 22 - 25 Μάϊου  2024: 6th Edition
 Up coming edition: 07- 10 Μάϊου  2025

 Παραπομπές 

Κατηγορία:Πολιτισμός στην Αθήνα